Diari Oficial de la Generalitat Valenciana


Sumari del DOGV 5809, del 18-07-2008 (2008/8811)

ORDE de 10 de juliol de 2008, de la Conselleria d'Infraestructures i Transport, de modificació de l'Orde, de 6 de juny de 2008, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/07/10/(1)/dof/vci/html**

### Dades del document

Número de DOGV
:   5809

Data del DOGV
:   18-07-2008

Secció del DOGV
:   I. DISPOSICIONS GENERALS

Número del document
:   2008/8811


Data del document
:   10-07-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * producció d'energia
    * energia solar
    * legislació
    * registre de documents
    * energia elèctrica

ORDE de 10 de juliol de 2008, de la Conselleria d'Infraestructures i Transport, de modificació de l'Orde, de 6 de juny de 2008, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana. [2008/8811]  
L'Orde ITC/1857/2008, de 26 de juny, per la qual es revisen les tarifes elèctriques a partir de l'1 de juliol de 2008, establix en la disposició addicional novena que, «perquè una instal·lació, de les incloses en el subgrup b.1.1 de l'article 2 del Reial Decret 661/2007, de 25 de maig, siga creditora del dret a la percepció de la tarifa regulada arreplegada en l'article 36 d'este, ha de ser inscrita en el registre administratiu de règim especial amb anterioritat al 30 de setembre de 2008, i la dita inscripció ha de ser comunicada, per part de l'òrgan competent, a la Direcció General de Política Energètica i Mines amb anterioritat al 30 d'octubre de 2008», continua declarant que «l'òrgan competent haurà de remetre a la Comissió Nacional d'Energia, en el termini màxim d'un mes comptador des de la inscripció definitiva de la instal·lació en el registre, còpia de l'acta de posada en servici, així com la resta de documentació requerida en el Reial Decret 661/2007, de 25 de maig, per a la referida inscripció.»  
Els termes de la mencionada Orde ITC/1857/2008, de 26 de juny, entren en contradicció amb una part dels previstos en l'Orde de 6 de juny de 2008, de la Conselleria d'Infraestructures i Transport, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana, que, de cara a la promoció de facilitar als ciutadans interessats en la construcció d'instal·lacions solars fotovoltaiques, l'accés al règim econòmic contingut en el Reial Decret 661/2007, atorga un termini de 6 mesos per a la presentació d'una part de la documentació continguda en el Reial Decret 661/2007, de 25 de maig.  
Per l'anteriorment exposat, procedix realitzar una modificació de l'esmentada Orde de la Conselleria d'Infraestructures i Transport, de manera que els seus termes estiguen d'acord amb la normativa procedent del Ministeri d'Indústria, Turisme i Comerç.  
Per això i en virtut de les facultats que em conferix l'article 28 de la Llei 5/1983, de 30 de desembre, del Consell i l'article 8 del Decret 117/2007, del 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport,   
ORDENE  
Article Únic   
Modificació de l'article 2 de l'Orde, de 6 de juny de 2008, de la Conselleria d'Infraestructures i Transport, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana.  
El paràgraf segon de l'article 2 de l'Orde, de 6 de juny de 2008, de la Conselleria d'Infraestructures i Transport, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana, queda redactat com seguix,  
«La inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, estarà resolta abans del 29 de setembre de 2008, sempre que la sol·licitud haja sigut realitzada, en el Servici Territorial d'Energia corresponent, amb la totalitat de la documentació requerida, fins al 10 de setembre de 2008, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els efectes de la qual hauran de ser els previstos en l'article 42.3 de l'esmentada Llei 30/1992.»  
DISPOSICIÓ TRANSITÒRIA  
Les sol·licituds realitzades dins de l'àmbit d'aplicació de l'Orde de 6 de juny de 2008, de la Conselleria d'Infraestructures i Transport, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana, hauran d'adaptar-se a les disposicions contingudes en esta orde.  
DISPOSICIÓ DEROGATÒRIA  
Queda derogat l'annex de l'Orde de 6 de juny de 2008, de la Conselleria d'Infraestructures i Transport, per la qual s'establixen normes complementàries en la tramitació d'inscripció d'instal·lacions solars fotovoltaiques connectades a xarxa en el Registre d'Instal·lacions de Producció d'Energia Elèctrica en Règim Especial de la Comunitat Valenciana.  
DISPOSICIÓ FINAL. ENTRADA EN VIGOR  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 10 de juliol de 2008.- El conseller d'Infraestructures i Transport: Mario Flores Lanuza.


Còpia Permalink ELI